
15.  DECEMBER  1937 


86.  Aargang 


Alle  gode  Ønsker  for  Julen  sendes  Brødre, 
Søstre  og  Venner  af 

Mark  B.  Garff  og  Hustru. 

IULEHILSEN 


Vi  benytter  Lejligheden  til  at  sende  vore  Julehilsener 
til  alle  Søskende  og  Venner  i  Danmark. 

Den  største  Lykke,  som  vi  faar  i  vort  Arbejde,  er  Glæ- 
den ved  at  arbejde  sammen  med  jer,  vore  Brødre  og  Søstre, 
fordi  vi  ved  et  saadant  Samkvem  ser  og  forstaar,  at  I  er 
fulde- af  Tro,  Retskaffenhed  og  Oprigtighed.  Disse  Egen- 
skaber hos  jer  er  et  Bevis  paa,  at  jeres  Hjems  Ledestjerne 
er  Kærlighed  og  et  Dydens  Tilflugtssted,  hvor  Kærligheden 
til  Gud  læres,  den  Kærlighed,  som  har  formet  jeres  Hen- 
sigter, og  som  vil  forme  jeres  Børns  Bestemmelse. 

Vi  er  taknemmelige  ved  at  finde,  at  Størstedelen  af  Kir- 
kens Medlemmer  i  Danmark  holder  det  Haab,  de  Idealer 
og  den  Tro  højt,  som  Jesu  Kristi  Kirke  af  Sidste  Dages 
Hellige  ærer. 

Lad  os  ikke  blot  leve  efter  disse  Idealer,  men  lad  os  ind- 
gyde andre  disse  vore  høje  Idealer  og  prøve  paa  at  give 
mere  end  vi  har  modtaget. 

Lad  os  være  meget  bedende  og  ydmygt  bruge  vore  Evner 
og  Talenter,  saa  at  denne  Brug  af  vor  Kundskab  vil  hjælpe 
Menneskeheden  fremad.  Lad  os  tage  den  Beslutning,  baade 
store  og  smaa,  rige  og  fattige,  lærde  og  ulærde,  at  vi  vil 
arbejde  ihærdigt  for  Sandhedens  Sag  og  bestandig  stræbe 
efter  at  hjælpe  vore  Medmennesker  saa  vel  som  vore  egne 
Brødre  og  Søstre  med  at  realisere  deres  Haab,  Forventnin- 
ger og  Lykke.  At  vide  og  føle,  at  vi  arbejder  for  Mesteren 
ved  at  prøve  paa  at  hjælpe  hans  Børn,  er  en  Glæde  uden 
Lige,  og  ingen  kender  denne  Glæde,  førend  han  yder  sit 
Bedste  og  giver  mere  end  han  modtager. 

Vi  sender  vore  bedste  Hilsener  og  Ønsker%til  alle  Med- 
lemmer og  Venner  i  Den  danske  Mission.  Maa  Herren  vel- 
signe jer  for  eders  Ofre,  eders  Retskaffenhed  og  Loyalitet 
mod  Guds  Kirke.  Maa  Jesusbarnets  Aand  bringe  eder 
Glæde  og  Lykke  i  denne  Juletid. 

Maa  eders  Hjem  altid  være  et  Tilbedelsens  Hus  og  et 
Hvilested.  Vi  behøver  ikke  det  store  og  flotte,  men  vi  træn- 
ger til  hinanden,  de  gode,  de  sande,  de  hjertelige  —  det  er 
dem,  der  skaber  vor  Kirkes  og  vore  Hjems  Rigdomme. 

Maa  Julens  sande  Aand  altid  være  i  vore  Hjerter. 

Eders   hengivne  Broder,   Søster   og   Søn 
Mark  B.,  Gertrude  R.  og  Mark  R.  Garff. 

Glæde  i  Livet 

af 
Dr.  John  A.  Widtsoe  af  de  tolv  Apostles  Raad. 


Kirken  paatog  sig  for  et  Aarslid  siden,  hvad  der  nu 
kendes  som  Kirkens  Sikkerhedsprogram.  Det  er  et  Forsøg 
paa  at  hjælpe  de  fattige,  som  har  Hjælp  behov  i  disse  van- 
skelige Tider;  og  af  større  Betydning,  at  hjælpe  Kirkens 
Medlemmer,  der  er  arbejdsløse,  til  at  finde  Beskæftiglse, 
saa  at  de  kan  klare  sig  selv. 

En  Turist  i  Salt  Lake  City  sagde:  »Hvorfor  skulde  en 
Kirke  egentlig  bekymre  sig  om  en  saadan  Aktion  som  Sik- 
kerhedsprogrammet. Er  det  ikke  en  Kirkes  Opgave  at 
hjælpe  Mennesker  til  at  opnaa  en  Frelse  i  Livet  herefter? 
Hvorfor  skulde  en  Kirke  nedlade  sig  til  saa  prolsaiske  Ting 
som  Brød  og  Smør,  Penge  og  de  Ting,  som  Penge  kan  købe? 
Hvorfor  skulde  Kirken  ikke  hengive  sig  fuldstændigt  til 
aandelige  Ting  og  overlade  disse  materielle,  jordiske  Sager 
til  de  respektive  Landes  Regeringer?« 

Denne  Turist  stillede  et  meget  naturligt  Spørgsmaal;  fol- 
det er  sandt,  at  mange  Kirker  kun  tager  sig  af  de  aandc- 
lige  Ting  og  overhovedet  ikke  berører  de  materielle  Pro- 
blemer, som  er  en  Del  af  vort  daglige  Liv.  Dette  Spørgs- 
maal berører  ogsaa  selve  det  fundamentale  i  de  Sidste 
Dages  Helliges  Lære. 

De  Sidste  Dages  Hellige  tror,  at  Kirken  er  blevet  orga- 
niseret af  Gud,  og  at  den  under  Guds  Ledelse  virker  til 
Gavn  for  Mennesket.  De  tror,  at  Kirken  er  skabt  til  Men- 
neskets Bedste,  og  at  Mennesket  ikke  er  skabt  for  Kirkens 
Skyld.  Jeg  erkender,  at  dette  Synspunkt  i  nogen  Grad  for- 
andrer den  almindelige  Opfattelse  af  en  Kirkes  Betydning. 
Men  Kristus  selv  lagde,  da  han  vandrede  her  paa  Jorden 
en  fundamental  Lov  i  umiskendelige  Vendinger,  da  han 
sagde  til  dem,  der  havde  noget  imod,  at  hans  Disciple  san- 
kede Aks  paa  Sabbaten,  da  de  var  sultne,  at  »Menneskene 
ikke  var  skabt  for  Sabbaten,  men  Sabbaten  for  Menne- 
sket«. 

Derfor  erklærer  Sidste  Dages  Hellige  som  et  fundamen- 
talt Princip,  at  Mennesket  ikke  er  til  for  Kirkens  Skyld, 
men  Kirken  for  Menneskets.  Deraf  afhænger  mange  af  Jesu 
Kristi  Kirke  af  Sidste  Dages  Helliges  Virksomheder  og  For- 
hold. 

Der  eksisterer  et  gammelt  Ord  blandt  Sidste  Dages  Hel- 

lige,  nu  berømt  og  kendt  over  hele  Verden,  udtalt  af  en  af 
de  gamle  Profeter  i  Mormons  Bog,  en  nephitisk  Profet,  som 
levede  nogle  Hundrede  Aar  før  Kristus,  at  »Menneskene 
er  til,  for  at  de  kunde  nyde  Glæde«.  Hvis  det  er  rigtigt 
og  vi  akcepterer  den  Læresætning  i  denne  Kirke  -  saa  er 
det  netop  Kirkens  Sag,  som  er  organiseret  for  Menneskets 
Bedste,  at  sørge  for,  saa  vidt  som  den  er  i  Stand  dertil  al 
skabe  Glæde  og  Lykke  for  hvert  Menneske. 

Saa  følger  det  som  en  Nødvendighed,  at  hvert  Menneske 
maa  være  en  Person  af  Betydning,  hvis  Kirken  skal  være 
interesseret  i  ham  og  hans  Velfærd.  Den  tilfældige  Mand 
paa  Gaden  kommer  virkelig  mig  ved  som  en  Sidste  Dages 
Hellig.  Verden  maa  gøres  bedre;  der  maa  sørges  for  Vel- 
stand og  Fremgang  ved  at  forbedre  hvert  enkelt  Individs 
Liv.  Det  enkelte  Menneske  har  en  fremtrædende  Bolle  i  de 
Sidste  Dages  Helliges  Filosofi  og  Praksis. 

De  vilde  uden  Tvivl  spørge  mig:  Hvad  er  Betydningen  af 
Gla^de?  Dersom  Kirken  er  organiseret  til  Menneskets  Bed- 
ste, og  Mennesket  er  bestemt  til  at  besidde  Følelsen  af 
Glæde,  hvad  er  da  Glæde?  Jeg  kan  kort  besvare  det  saa- 
ledes,  at  Glæde  kommer,  naar  alle  Menneskets  normale 
Behov  tilfredsstilles.  Menneskets  Behov  er  mangfoldige. 
Jeg  har  et  Legeme  og  en  Aand.  Der  maa  tages  Vare  paa 
mit  Legeme  og  paa  samme  Maade  maa  min  evige  Aand 
have  Næring.  Hvis  ikke  disse  Menneskets  naturlige  Behov 
kan  tilfredsstilles,  kan  Mennesket  ikke  opnaa  Glæde  og 
Lykke. 

Der  findes  endnu  en  anden  Maade,  paa  hvilken  Glæde 
kan  erhverves.  Ikke  alene  maa  Menneskets  naturlige,  nor- 
male og  rigtige  Trang  tilfredsstilles,  men  det  maa  ogsaa 
gives  rig  Lejlighed  til  fuld  og  fri  Selvudvikling.  De  Gaver 
og  Talenter,  som  Gud  har  givet  Mennesket,  de  Kræfter  og 
Evner,  som  findes  hos  det,  maa  det  have  Lejlighed  til  at 
bruge.  Ellers  vil  Mennesket  ikke  blive  lykkeligt. 

Derfor  søger  Kirken  —  om  nødvendigt  —  at  raade  Bod 
paa  Statens  og  Begeringernes  Foranstaltninger  til  Imøde- 
gaaelse  af  Menneskets  Behov  og  give  det  en  passende  Lej- 
lighed til  at  udvikle  sig  og  selvstændigt  at  kunne  løse  Pro- 
blemer. Selve  Kirkens  Organisation  sørger  for  saadanne 
Muligheder,  hvorved  Menneskene  kan  opnaa  Glæde  i  Livet. 

Kort  og  godt  da,  hvad  mener  vi  med  Glæde?  Det  Menne- 
ske, hvis  naturlige,  normale  Behov  er  imødekommet,  som 
har  faaet  Lejlighed  til  at  bruge  sine  medfødte  Talenter, 
skulde  være  i  Stand  til  at  finde  Glæde.  Glæde  er  ikke  selvisk 
undtagen  for  saa  vidt,  at  hvert  Menneske,  der  stræber  efter 
personlig  Retfærdighed  og  Godhed  til  en  vis  Grad  er  selvisk 

ved  at  gøre  saaledes,  fordi  han  ved,  at  han  ved  et  saadant 
Offer  vil  opnaa  Guds  Yndest  og  en  indre  Tilfredsstillelse, 
som  ikke  kan  overgaas. 

Er  der  saadan  Glæde?  Det  Spørgsmaal  er  ofte  blevet 
stillet  af  tænkende  Mennesker.  Kirkerne  har  beroliget  dem 
ved  at  sige:  Vent  til  i  Morgen,  til  det  næste  Liv,  her  har  vi 
muligvis  Fattigdom,  Sygdom,  N<4d  og  Elendighed,  men, 
Brødre,  siger  de,  tænk  ikke  saa  meget  paa  det,  vi  vil  snart 
komme  paa  den  anden  Side,  og  bag  Sløret,  i  den  næste  Ver- 
den, vil  alle  saadanne  Ting  blive  fjernet,  og  vi  vil  finde 
Glæden  og  Lykken.  Saa  er  alt  jo  vel.  De  Sidste  Dages  Hel- 
lige antager  det  »Løftet  om  en  straalende  Fremtid  paa  den 
anden  Side;  dertil  har  vi  intet  at  sige.  Men  de  Sidste  Dages 
Hellige  gaar  et  Skridt  videre  og  siger,  at  hvis  alle  Ting  var, 
som  Gud  vilde  have  dem,  vilde  Glæde,  sand  Glæde,  allerede 
tage  sin  Begyndelse  her.  Vi  skulde  ikke  tvinges  til  at  vente 
til  i  Morgen  eller  den  næste  Tilværelse  for  at  erholde  den 
Fylde  af  Ghvde,  som  Fader  Lehi  talte  om  i  fordums  Tid, 
da  han  sagde,  at  »Menneskene  er  til,  for  at  de  kunde  nyde 
Glæde«. 

Med  andre  Ord,  Sidste  Dages  Hellige  tror,  at  Frelse  be- 
gynder her  og  i  Dag;  det  er  ikke  noget,  som  viser  sig  plud- 
seligt i  det  kommende  Liv,  men  at  Mennesket  konstant  er 
optaget  af  at  opnaa  og  vinde  Frelse.  I. Dag  udfører  jeg 
Ting,  som  ved  guddommelig  Hjælp  kan  vendes  til  evige 
Velsignelser.  Fortsat  Frelse  eksisterende  i  Dag,  fortsætten- 
de i  Morgen,  gjort  større  gennem  Ugerne,  Maanederne, 
Aarene,  gennem  al  Evighed,  er  den  Art  af  Frelse,  som  Sid- 
ste Dages  Hellige  tror  paa.  Derfor  vover  vi  ikke  at  opsætte 
noget  Forsøg  paa  at  forsyne  os  selv  og  vore  Medmennesker 
med  de  Ting,  som  bidrager  til  og  er  nødvendige  for  Til- 
vejebringelsen af  Glæde. 

Misforstaa  mig  ikke.  Medens  de  Sidste  Dages  Hellige 
ikke  tror  paa,  at  Frelse  kommer  alene  som  en  Gave  fra 
Gud,  saa  er  dog  i  sidste  Instans  alle  Ting  Gaver  fra  Gud : 
Han  baner  Vejen;  han  aabner  Døren;  han  giver  os  Lejlig- 
heden. Men  Sidste  Dages  Hellige  tror  ogsaa,  at  Frelse  — 
en  Guds  Gave  —  er  baseret  paa  vore  egne  Anstrengelser. 
Jeg  maa  stræbe  og  arbejde  haardt  for  min  Frelse.  Jeg  er 
omgivet  af  evige  Love,  som  maa  holdes.  Jeg  kan  ikke  op- 
naa Frelse,  med  mindre  jeg  overholder  de  evige  Love,  som 
Gud  i  sin  store  Visdom  har  skabt  for  at  lede  Menneskene. 

De  Sidste  Dages  Hellige  tror  det  er  af  Betydning  at  lære 
Menneskene  Retfærdighed.  Jeg  har  ingen  Ret  til  at  stole 
paa  andres  Hjælp,  naar  jeg  kan  hjælpe  mig  selv.  Hvis  jeg 
er  et  Individ,  for  hvem  Himlen  og  Jorden  blev  skabt,  hvis 

Evangeliet  gør  mig  til  et  Menneske,  som  har  Krav  paa,  at 
der  gøres  meget  for  det,  for  hvem  Kirken  blev  oprettet, 
saa  maa  jeg  til  Gengæld  træne  og  blive  Herre  over  min 
Vilje,  til  jeg  helt  og  frivilligt  og  uden  Tøven  adlyder  de 
Love,  som  Gud  har  givet.  Da  vil  jeg  opnaa  sand  Glæde. 

Sidste  Dages  Hellige  er  tilbøjelige  til  at  mene,  at  intet 
Menneske  vil  opnaa  virkelig  Glæde  og  Lykke,  hverken  her 
eller  hisset,  som  ikke  paa  saadan  Maade  bliver  Herre  over 
sin  Vilje,  at  hans  Vilje  er  Viljen  til  at  kæmpe  for  Sand- 
hed og  Ret,  og  at  han  derved  er  i  Stand  til  at  vise  Guds 
Love  Lydighed. 

Vi  er  ikke  alene  paa  Jorden  eller  i  Universet.  Hvert  Men- 
neske er  til  en  vis  Grad  afhængigt  af  det  andet;  derfor 
maa  jeg  for  at  opnaa  Glæde,  sikre  mig  min  Næstes  Hjælp. 
Min  trænede  Vilje  maa  være  uselvisk.  Min  Frelse  bliver 
mere  .fuldkommen,  naar  andre  arbejder  henimod  Retfær- 
dighed.  Verden  lider  i  Dag,  fordi  alle  Mennesker  ikke  har 
lige  Muligheder.  De  Sidste  Dages  Hellige  vilde  sætte  Pris 
paa  at  faa  Døren  aabnet,  saa  at  hver  Mand,  Kvinde  og 
Barn  kunde  faa  Lejlighed  til  at  faa  Del  i  det  rigere  Liv, 
som  jeg  har  talt  om  under  Navnet  Glæde.  Menneskene  maa 
hjælpe  hinanden  dertil. 


Fader-Patriark 

—af  Distriktspræsident  Amos  R.  Jackson. 

»Og  om  det  mishager  eder  at  tjene  Herren,  saa  udvælger 
eder  i  Dag,  hvem  I  ville  tjene,  enten  de  Guder,  som  eders 
Fædre,  der  vare  paa  hin  Side  Floden,  tjente,  eller  Amori- 
ternes  Guder,  i  hvis  Land  I  bo;  men  jeg  og  mit  Hus,  vi 
ville  tjene  Herren.«   (Josvas  Bog  24  :  15:) 

Saaledes  opfattede  en  fordums  Profet,  Leder  og  Patriark 
sin  retmæssige  Stilling  som  sin  Families  Overhoved  og  gav 
Udtryk  for  deres  Vilje  til  at  tjene  Herren. 

»...  Abraham  skal  visseligen  vorde  et  stort  og  mægtigt 
Folk,  og  alle  Folk  paa  Jorden  skulde  velsignes  i  ham.  Thi 
jeg  kender  ham,  at  han  skal  byde  sine  Børn  og  sit  Hus 
efter  sig,  at  de  skulle  bevare  Herrens  Vej  i  at  gøre  Retfær- 
dighed og  Dom,  paa  det,  at  Herren  skal  lade  det  komme 
over  Abraham,  som  han  har  lovet  ham.«  (1.  Mosebog  18  : 
18 — 19.) 

Disse  Mænd  staar  som  Eksempler  i  Historien,  fordi  de 
ærede  og  respekterede  deres  Ret  som  Familiens  Patriark. 

I  tidligere  Tider,  fra  Adams  Tid,  har  Guds  Plan  eksiste- 
et,  og  vi  har  den  kendte  Linie  af  Patriarker  fra  Abraham 
o§;  ned  til  Moses  og  de  senere  Profeter.  I  de  Tider  var  baade 
den  aandelige  og  timelige  Ledelse  betroet  denne  Tjener, 
som  var  værdig  til  direkte  Inspiration  og  Ledelse  fra  Her- 
ren. Det  var  med  Henblik  paa  denne  Leveorden,  at  Gud 
aabenbarede  Budet:  »Ær  din  Fader  og  din  Moder,  paa  det 
dine  Dage  kunne  forlænges  i  Landet,  som  Herren  din  Gud 
giver  dig.«  (2.  Mosebog  20:12).  Kristus  fornyede  dette 
Bud,  da  han  vandrede  her  paa  Jorden.  (Matt.  15  :  4). 

Men  hvis  vi  skal  ære  vor  Fader,  maa  den  Fader  kende 
sit  Ansvar  og  forstaa  sine  Pligter  til  paa  rette  Maade  af 
lede  Familien.  Hver  eneste  Handling,  lige  fra  Valget  af  ei 
Hustru  til   Dagliglivets  almindeligt  forekommende  Problt 
mer,  burde  gøres  til  en  Sag  af  alvorlig  Overvejelse  og  Bøi 
Alt  muligt  skulde  gøres  for  at  fremme  de  rette  Følelser 
mellem     Familiens     Medlemmer.     Evangeliets     Principper 
skulde  kendes  og  omhyggeligt  studeres  for  at  opfylde  hans 
Stilling  som  Lærer  og  Raadgiver.  Instruktioner  maa  gives 
om  Evangeliets  første  Principper.  »...  Lær  dem  —  at  for- 
staa Lærdommen  om  Omvendelse,  om  Tro  paa  Kristus,  den 
levende  Guds  Søn  og  om  Daab  og  den  Helligaands   Gave 
ved  Haandspaalæggelse  ...«   (Pagtens  Bog  68  :  25.) 

Hver  Morgen  eller  til  en  anden  passende  Tid  burde  Fa- 
deren kalde  hele  Familien  sammen,  saa  at  de  kan  knæle 
ned  og  bede.  Den  Familie,  som  daglig  forener  sig  i  Bøn, 
føler  Herrens  Aand  og  kender  ikke  til  Strid  og  Spektakler 
mellem  Medlemmerne  indbyrdes.  Herren  velsigner  i  rigt 
Maal  de  Familier,  som  følger  hans  Bud. 

Naar  Kredslærerne  aflægger  deres  maanedlige  Besøg  som 
Repræsentanter  for  Grensforstanderskabet,  kan  der  maaske 
opstaa  Spørgsmaal  om,  hvem  der  skal  præsidere.  Er  det 
ikke  dit  eget  Hjem?  Er  du  ikke  Patriark  i  det  Hjem?  Naar 
disse  besøgende  kommer,  skulde  Faderen,  i  den  hellige 
Egenskab  af  Familiens  Patriark,  sammenkalde  alle  Med- 
lemmerne af  Familien.  Saa  overdrager  han  Tiden  til  Præ- 
stedømmets Repræsentanter,  saa  at  de  kan  give  deres  Bud- 
skab, som  Aanden  leder  dem. 

Det  samme  Princip  kommer  i  Anvendelse,  naar  Missionæ- 
rer eller  andre  kirkelige  Autoriteter  kommer  paa  Besøg. 
Det  er  Faderens  Ret  og  Pligt  som  Familiens  Patriark  at 
bede  en  eller  anden  at  holde  Bøn  eller  velsigne  Maden. 

Præsident  Joseph  F.  Smith  forklarede  dette  tydeligt  i 
følgende  Citat: 

»Der  er  ikke  nogen  højere  Autoritet  i  Forhold,  der  ved- 
rører Familieorganisationen,  og  især  naar  den  som  Over- 
hoved  har   et   Medlem   af   Præstedømmet,    end    Faderens. 

Denne   Myndighed   har  været  højligt   respekteret   og  æret 
mellem  Guds  Folk  i  alle  Husholdninger.  Mange  af  Profe- 
terne har  ofte  lagt  særlig  Vægt  derpaa.  Den  patriarkalske 
Orden  er  af  guddommelig  Oprindelse  og  vil  fortsætte  gen- 
nem Tid  og  Evighed.  Der  er  da  en  særlig  Grund,  hvorfor 
Mænd,   Kvinder   og   Børn   burde   forstaa    denne   Orden    og 
Autoritet  blandt  Guds  Folk  og  forsøge  at  gøre  den  til,  hvad 
Gud  ønskede  den  skulde  være,  en  Kvalifikation  og  Forbe- 
redelse til  sine  Børns  Ophøjelse.  I  Hjemmet  er  den  præsi- 
derende Autoritet  altid  hos  Faderen,  og  i   alle  Hjemmets 
Anliggender  er  der  ikke  nogen  anden  Myndighed  over  den. 
For  at  illustrere  dette  Princip  vil  et  enkelt  Eksempel  sik- 
kert være  tilstrækkeligt.  Det  sker  undertiden,  at  Ældsterne 
hentes  for'at  salve  syge  Medlemmer  af  en  Familie.  Blandt 
disse    Ældster    kan    der    muligvis    være    Stavspræsidenter, 
Apostle   eller   endog   Medlemmer   af   det   første   Præsident- 
skab. Derfor  er  det  alligevel  ikke  rigtigt,  at  Faderen  hol- 
der sig  tilbage  og  forventer,  at  Ældsterne  skal  lede  denne 
betydningsfulde   Ordinance.    Faderen    er   der.   Det  er   hans 
Ret  og  Pligt  at  præsidere.  Han  skulde  udvaige  den,  som 
skal  udgyde  Olien  og  den,  der  skal  bekræfte  Salvelsen,  og 
han  skulde  ikke  føle,  fordi  der  er  præsiderende  Autorite- 
ter til  Stede,  at  han  saa  ikke  havde  denne  Ret  til  at  lede 
denne  Handling  i  sit  Hjem.  Hvis  Faderen  er  fraværende, 
skulde  Moderen  bede  den  tilstedeværende  Autoritet  om  at 
tage  Ledelsen.  Faderen  præsiderer  ved  Bordet,  ved  Bønnen 
og  giver  almindelige  Direktiver  med  Hensyn  til  Familiens 
Liv,  hvem  der  saa  end  er  til  Stede.  Hustruer  og  Børn  skulde 
belæres   om,   at   den   patriarkalske  Orden  i   Guds    Rige   er 
blevet  oprettet  for  et  klogt  og  nyttigt  Formaal  og  skulde 
hjælpe   Faderen   og   opmuntre  ham   i   Udførelsen   af  hans 
Pligter*  og   gøre   alt,   hvad   der   staar  i    deres   Magt,   til    at 
hjælpe  ham  i  Udøvelsen  af  de  Rettigheder  og  Privilegier, 
som    Gud    har    overdraget    Hjemmets    Overhoved.       Denne 
patriarkalske  Orden  har  sin  guddommelige  Aand  og  For- 
maal, og  de,  som  foragter  den  under  et  eller  andet  Paa- 
skud er  ikke  i  Harmoni  med  Aanden  af  Guds  Love,  da  de 
er  ordineret  til  Brug  i  Hjemmet.« 

Enhver  Sidste  Dages  Hellig  skulde  bruge  sin  gudgivne 
Myndighed  og  blive  navnkundige  som  Adam,  Enoch,  Abra- 
ham og  være  som  en  Patriark  for  en  lydig  og  gudfrygtig 
Familie. 

ESBJERG  GRENS  NYE  MØDEHUS 

Aaret  1937  har  været  markeret  af  mange  nye  Kirke- 
bygninger, som  Kirken  har  ladet  opføre  overalt  i  Verden. 
Ogsaa  Den  danske  Mission  har  faaet  en  ny  Kirkebyg- 
ning i  Esbjerg,  som  Præsident  Heber  J.  Grant  indviede 
Lørdag  den  15.  August  1937.  Vi  bringer  her  et  Billede 
af  den  smukke  Kirke,  som  Esbjerg  Gren  kun  kan  være 
stolte  af  og  glade  for. 


Fortabelsens  Sønner 

af  Missionspræsident  Mark  B.   Garff. 


Da  der  i  Den  danske  Mission  har  været  lagt  stor  Vægt 
paa  Studiet  af  Fortabelsens  Sønner,  vil  jeg  forsøge  at  klar- 
lægge nogle  af  de  Spørgsmaal,  som  til  Stadighed  er  op- 
staaet  med  Hensyn  til  dette  Emne.  Lad  mig  begynde  med 
at  sige,  at  de  i  denne  Artikel  fremkomne  Oplysninger  er 
samlede  fra  Skriftens  skrevne  Ord  og  Kommentarer  af 
Kirkens  Autoriteter.  Enhver  Anstrengelse  er  blevet  gjort 
for  at  indsamle  alle  Oplysninger  i  Skriften  og  bruge  dem, 
som  jeg  anser  for  betydningsfulde.  Jeg  vil  kun  henføre  til 

dem,  der  er  kommet  under  det  skrevne  Ords  Fordømmelse. 
Herren  er  Dommer  over  alle  dem,  som  er  eller  vil  falde  ind 
under  denne  Kategori.  Vi  er  ikke  deres  Dommer,  heller 
ikke  er  det  af  Betydning  for  os  at  forsøge  paa  at  bestemme 
Antallet  af  saadanne,  som  vil  komme  under  denne  For- 
dømmelse. 

Skriften  henfører  til  Satan  som  en  Fortabelsens  Søn. 
»Og  dette  saa  vi  ogsaa  og  vidner,  at  en  Guds  Engel,  der 
havde  Myndighed  for  Guds  Aasyn,  men  gjorde  Oprør  mod 
den  enbaarne  Søn,  som  Faderen  elskede  og  som  var  i  Fa- 
derens Skød,  blev  nedstyrtet  fra  Guds  og  Sønnens  Aasyn  og 
blev  kaldt  Fortabelse,  thi  Himlene  græd  over  ham;  han  var 
Lucifer,  Morgenrødens  Søn.  Og  vi  saa,  og  se,  han  er  fal- 
den, han  er  falden,  ja  selv  Morgenrødens  Søn.  (Pagtens 
Bog  76:  25 — 27).  Her  ser  vi,  at  han  var  i  Guds  Nærværelse 
og  kendte  Kristi  Plan,  gjorde  aabenlyst  Oprør  og  blev  der- 
for nedstyrtet.  Han  lagde  Plan  om  at  tilintetgøre  Menne- 
sket i  Kødet.  »Satan  søgte  at  ødelægge  de  Legemer,  i  hvil- 
ke de  trofaste  Aander,  de  som  havde  holdt  deres  første 
Prøvestand,  vilde  blive  født,  og  hans  Forførelse  af  Eva  var 
kun  et  Led  i  denne  djævelske  Plan.«  (Talmage:  Jesus  Kri- 
stus). Lad  mig  endvidere  citere  fra  Joseph  F.  Smiths 
»Sermons  og  Writings«:  Djævelen  kender  Jesus  Kristus, 
Guds  Søn,  meget  bedre  end  vi;  men  hos  ham  vil  det  ikke 
give  sig  Udslag  i  evigt  Liv;  for  han  ved,  og  dog  gør  han 
Oprør,  han  ved  og  er  dog  ulydig;  han  vil  ikke  modtage 
Sandheden,  han  vil  ikke  holde  fast  ved  Sandheden;  derfor 
er  han  Fortabelse,  og  der  er  ikke  nogen  Frelse  for  ham. 

Satan  eller  Lucifer,  Morgenrødens  Søn,  kaldes  ogsaa 
Djævelen,  Fortabelse  og  Belial.  Lucifer  er  ifølge  Skriften 
Fortabelse. 

Den  næste,  som  fanger  vor  Opmærksomhed,  er  Kain,  som 
kaldes  Fortabelsen.  (Den  kostelige  Perle,  5.  Moses  Bog 
23 — 24.)  Vi  kan  ogsaa  henvise  til  Joseph  Fielding  Smiths 
Bog  «Vejen  til  Fuldkommenhed«,  15.  Kapitel.  Kains  store 
Synd  blev  ikke  begaaet  i  Uvidenhed.  Vi  har  al  mulig  Grund 
til  at  tro,  at  han  havde  det  Privilegium  at  være  i  Forbindel- 
se med  himmelske  Sendebud.  Ja,  Skriften  fortæller  os,  at 
han  var  velsignet  med  Forbindelse  med  Faderen  og  blev 
instrueret  af  Budbringere  fra  det  høje.  Han  havde  uden 
Tvivl  Præstedømmet;  paa  anden  Maade  kunde  hans  Synd 
ikke  gøre  ham  til  Fortabelse.  Han  syndede  imod  Lyset,  og 
det  T'orde  han,  fortælles  der  os,  fordi  han  elskede  Satan 
mere  end  Gud. 

Endnu  en  Skikkelse  kommer  ind  under  vor  Betragtning, 
nemlig  Judas  Iskariot.  Jesus  henviser  til  en  af  Apostlene 
som  værende  en  Djævel.  »Har  jeg  ikke  udvalgt  mig  eder 

tolv,  og  en  af  eder  er  en  Djævel.«  (Joh.  6  :  70).  Han  talte 
om  Judas  Iskariot,  Simons  Søn,  for  det  var  ham,  som 
skulde  forraade  ham.  Og  Judas  var  netop  en  af  de  tolv. 

I  Johannes  Evangelium  17  :  12.  Kristus  siger  der:  »Da 
jeg  var  hos  dem,  bevarede  jeg  dem  i  dit  Navn,  hvilket  du 
har  givet  mig,  og  jeg  vogtede  dem,  og  ingen  af  dem  blev 
fortabt,  uden  Fortabelsens  Søn,  for  at  Skriften  skulde  op- 
fyldes.« Her  kaldes  Judas  aabenlyst  Fortabelse.  Med  Hen- 
syn til,  hvorvidt  Judas  har  nogen  speciel  Tilkendegivelse 
fra  Faderen,  »at  Jesus  var  Kristus«  har  vi  ikke  noget  be- 
stemt Bevis  for;  men  Skriften  fortæller,  at  efter  Judas 
havde  forraadt  Kristus,  vendte  han  tilbage  til  Ypperste- 
præsten og  raabte:  »Jeg  har  syndet,  idet  jeg  forraadte 
uskyldigt  Blod.«  (Matt.  27  :  4.)  Men  da  angrede  Judas, 
som  havde  forraadt  ham,  da  han  saa,  at  han  var  fordømt 
og  bragte  de  30  Sølvstykker  tilbage  til  Ypperstepræsten  og 
det  øvrige  Præsteskab,  men  de  sagde  blot  til  ham:  »Hvad 
kommer  det  os  ved?  Se  du  dertil.«  Jeg  vil  ogsaa  gerne 
citere  nogle  Ord  fra  James  E.  Talmage's  Bog  »Jesus  Kri- 
stus«: »Kronen  paa  det  forfærdelige  i  Iskariots  Liv  var, 
da  han  forraaadte  Mesteren  til  Døden,  og  det  gjorde  han 
for  usle  Penges  Skyld  og  fuldførte  Udaaden  med  et  Kys. 
Han  gjorde  Ende  paa  sit  Liv  ved  at  begaa  Selvmord,  og 
hans  Aand  gik  den  forfærdelige  Skæbne  imøde,  der  er  for- 
beholdt Fortabelsens  Sønner.« 

De,  som  bliver  Fortabelsens  Sønner,  er  kun  dem,  der 
har  en  absolut  Kundskab  om  Kristus,  ikke  ved  Tro  alene 
og  som  virkelig  har  faaet  Bevis  paa  Guds  Kraft,  og  saa 
synder  og  fornægter  denne  Kundskab.  Vi  henviser  yder- 
ligere til  »Kommentarerne  til  Pagtens  Bog«,  hvori  der 
siges:  »Fortabelsens  Sønner  er  dem,  der  har  modtaget 
Evangeliet,  dem  til  hvem  Faderen  har  aabenbaret  Sønnen, 
dem,  som  kender  noget  til  Frelsningsplanen,  dem,  som  har 
haft  Nøgler  ihænde,  hvorved  de  forstaar  Evighedens  Hem- 
meligheder, dem,  der  modtog  tilstrækkelig  Magt  til  at  over- 
vinde alle  Ting,  og  som  i  Stedet  for  at  bruge  dette  til 
deres  egen  Frelse  og  andres,  vendte  sig  bort  fra  det,  som  de 
vidste  var  sandt,  fornægtende  Guds  Søn.  Alle  saadanne 
lever  i  Fejltagelsens  Aand,  og  de  elsker  den  og  plejer  den 
og  nyder  den;  de  regeres  af  Satan  og  bliver  Fortabelsens 
Sønner,  dømt  til  at  lide  Guds  Vrede,  der  er  bestemt  for 
Djævelen  og  hans  Engle. 

Følgende  Spørgsmaal  har  voldt  megen  Forstyrrelse:  »Vil 
Djævelen  og  hans  Engle  —  Fortabelsens  Sønner  —  blive 
frelst?«  Lad  mig  besvare  dette  Spørgsmaal  med  Profeten 
Joseph  Smiths  Ord:  »Herren  har  aldrig  bemyndiget  nogen 
til  at  sige,  at  Djævelen,  hans  Engle  eller  Fortabelsens  Søn- 

ner  nogensinde  vil  blive  frelst;  for  deres  Tilstand  er  ikke 
blevet  aabenbaret,  og  vil  heller  ikke  blive  aabenbaret,  und- 
tagen for  dem,  som  bliver  delagtiggjort  deri;  derfor  har 
de,  som  lagrer  dette,  ikke  modtaget  Herrens  Aand.«  (Hi- 
story  of  the  Church  1.  Bind.) 

Lad  mig  til  Slut  sige,  at  vi  ikke  i  nævneværdig  Grad  er 
interesseret  i  Fortabelsens  Sønner  eller  deres  Tilstand.  De- 
res Skæbne  kender  vi  intet  til,  og  ingen  vil  kende  den, 
undtagen  dem,  som  faar  Del  i  den.  Men  vi  er  mere  inter- 
esseret i  at  vinde  Frelse  for  os  selv  end  at  udforske,  hvad 
Straf  andre  faar.  Vi  har  Interesse  for  alt  smukt  og  godt, 
og  vor  Kundskab  skulde  bruges  til  vor  egen  Frelse.  Lad 
mig  blot  citere  Brigham  Young:  »Vor  Lære  er  rigtig,  der 
er  intet  Bedrageri  i  den.  Den  kræver  ikke  noget  Argument, 
for  det  er  en  selvindlysende  Kendsgerning.  Men  naar  vi 
blander  os  i  Ting,  vi  ikke  kender  noget  til,  er  vi  tilbøjelige 
til  at  falde  i  Vanskeligheder  og  Fejltagelser.  Men  vi  har 
saa  meget  at  gøre,  tænke  og  tale  om,  at  vi  ikke  har  Tid  til 
at  spekulere  over  det,  som  vi  ikke  kender.  Først  og  sidst, 
vi  ved,  at  Gud  lever.« 


Juledigt  af  Paul  W.  Jespersen  —  Salt  Lake  City. 

Sngle  hav  vi  høvt  i  Sky. 

Sngle  har  vi  hørt  i  Sky 
Synge  skønt  i  SYatten  klar, 
SHedens  bjerge,  <2>al  og  % 
Skko  deres  glade  Svar. 

SHvorfor  denne  fjfubelfest 

9\ied  ^uds  Sngles  Stemmers  SKlang? 

EKvem  er  fjordens  nye  ^æst, 

Som  har  frembragt  denne  Sang? 

3Com  til  'Bethlehem  og  se 
Diam  om  hvem  £j\ids  Sngle  sang, 
SKom,  tilbed  paa  bøjet  SKnæ 
SKristus,    (yuds  nyfødte  <£am. 

Dødsfald  af  velkendt,  forhenværende 
Missionær. 


Ældste  Hans  P.  Folkersen,  der  i  flere  Aar  har  haft  nedbrudt 
Helbred,  saa  at  han  ikke  kunde  udføre  nogen  Gerning,  afgik 
ved  Døden  den  20.  September,  79  Aar  gammel,  og  blev  begravet 
fra  Le  Grand  Wards  Kapel  den  23.  September.  Ældste  Folker- 
sen var  født  i  Haldagergaarde,  Fuglebjerg.  Sjælland,  Danmark, 
den  28.  Juli  1858,  og  emigrerede  til  Utah  i  1882,  og  havde  paa 
dette  Tidspunkt  været  Medlem  af  Kirken  i  tre  Aar.  Han  har  ud- 
ført to  Missioner  i  Danmark  og  udførte  i  sine  raske  Aar  en 
omfattende  velsignelsesrig  Virksomhed  indenfor  den  danske  og 
den  skandinaviske  kirkelige  Organisation  som  præsiderende 
Ældste,  og  hans  højagtede  Hustru,  Caroline  G.  Madsen  Folker- 
sen, der  fremdeles  er  rusk  og  rørig,  har  gennem  et  langt  Tids- 
rum udført  en  velsignelsesrig  Gerning  som  præsiderende  Sø- 
ster,  eller  som  Raadgiver  i  den  danske  Emigrant-Forening. 

Ældste  Folkersen  var  i  sine  raske  Aar  Entreprenør  ved  Op- 
førelsen af  Bygninger  og  lignende  Foretagender,  og  har  bi- 
staaet  mange  nyankomne  skandinaviske  Emigranter  i  tidligere 
Tid  i  Henseende  til  at  skaffe  dem  Arbejde  og  Hjem.  Fem  Søn- 
ner og  fire  Døtre  med  deres  Familier,  som  bor  henholdsvis  i 
Salt  Lake  City  og  Kalifornien,  efterlever  Broder  Folkersen  sam- 
men  med   Søster  Folkersen.  Niels   F.   Green. 


Efteraarskonferencerne. 


ffalborg  ^Distrikt 


Konferencen  tog  sin  Begyndelse  Fredag  den  12.  November 
med  en  Underholdning  af  Sangkoret  under  Ledelse  af  Dirigent 
Henry  Løjborg,  hvor  et  udmærket  og  godt  Program  blev  udført. 
Missionspræsident  Mark  B.  Garff  talte  til  Aalborg  Gren  for  før- 
ste Gang  i  sin  nye  Stilling.  Til  Stede  139. 

Lørdag  Aften  var  overladt  til  Missionærerne,  som  i  en  Skitse 
paa  en  smuk  og  stilfuld  Maade,  fortalte  ud  fra  Bibelen  om  Pau- 
lus Liv  og  Kaldelse  af  Gud,  saavel  som  hans  Missionsarbejde  i 
Østen.  Ligeledes  blev  Bibelens  og  Mormons  Bogs  forenede  Be- 
tydning forklaret  igennem  en  Samtale  imellem  tre  betydnings- 
fulde Mænd  i  en  Jernbanekupé.  Til  Stede  89. 

Præstedømsmødet  blev  aabnet  Søndag  Morgen  Kl.  9  under 
Ledelse  af  Distriktspræsident  Eldred  Lee.  Forskellige  Emner 
blev  godt  behandlet  af  Diakon  Verner  Christensen,  Lærer  Børge 
Klitgaard,  Præst  Arthur  Nielsen  og  Ældste  Niels  Andersen.  Æld- 
ste Christensen  bar  sit  Vidnesbyrd  og  udtrykte  sin  Glæde  for 
at  arbejde  i  Kirken.  Missionspræsident  Mark  B.  Garff  talte  virk- 
ningsfuldt og  formanende  om  Emnet  »Præstedømmets  Magt  og 
Pligter«.  Til  Stede  43. 

Kl.  10  afholdtes  Søndagsskole-Konferencen,  hvor  et  udmærket 
Program  blev  udført  af  Søndagsskolens  Medlemmer.  Grensfor- 
stander  Armand  Schade  og  Broder  Bay  fra  Aarhus  og  Missions- 

præsident  Mark  B.  Garff  talte  belærende  til  Børnene  og  de 
Voksne.  Til  Stede  147. 

Kl.  14  afholdtes  Vidnesbyrdmøde,  hvilket  var  en  aan delig 
Fest  for  de  tilstedeværende.  Paa  dette  Møde  blev  Kirkens  Gene- 
ralautoriteter, Missionens  og  Distriktets  Autoriteter  foreslaaet  til 
Opretholdelse  i  de  Helliges  Tro  og  Bønner.  Mange  af  Søskende 
stod  frem  og  bar  Vidnesbyrd  om  Guds  sande  Kirke.  Til  Stede 
104. 

Konferencen  fortsattes  Kl.  19  Søndag  Aften,  hvor  følgende 
talte:  Søster  Karen  Andersen,  Ældsterne  Philo  Henriksen,  Olaf 
L.  Bunchel  og  Christian  Busch.  Desuden  talte  Missionspræsident 
Mark  B.  Garff  og  bar  et  kraftigt  Vidnesbyrd  om  Jesu  Kristi 
Evangeliums  Sandhed.  Til  Stede  154. 

Mandag  Aften  Kl.  20  afholdt  Den  kvindelige  Hjælpeforening 
som  Afslutning  paa  Konferencen  en  vellykket  Bazar,  hvor  et 
udmærket  Program  blev  udført.  En  Del  Gaver,  der  var  skænket 
til  Foreningen,  blev  solgt  og  gav  et  pænt  Overskud  til  Søster- 
foreningens Hjælpekasse.  Til  Stede  105. 


Ssbjerg  Qisirikt. 


Esbjerg  Distrikts  Efteraarskonference  aabnedes  Fredag  Aften 
den  5.  November  1937  med  Afholdelsen  af  en  vellykket  Koncert, 
hvor  der  var  ca.  100  til  Stede. 

Lørdag  Aften  udfyldte  Missionærerne  Programmet.  Følgende 
Ældster  tog  Del:  B.  Marion  Thompson,  J.  Newell  Christensen, 
Balph  Chr.  Berthelsen,  Edwin  C.  Shipp  og  Clarence  Paystrup. 
Til  Stede  74. 

Søndag  Formiddag  Kl.  9  fortsattes  med  Præstedømsmøde, 
hvor  18  var  til  Stede.  Et  udmærket  Program  blev  udført  af  lo- 
kale Brødre  og  Missionærer.  Desuden  talte  Ældsterne  Thorvald 
Bregentoft  København,  og  Missionspræsident  Mark  B.  Garff. 

Ved  Søndagsskolens  Aabning  havde  der  indfundet  sig  65  Sø- 
skende og  Venner.  Ogsaa  her  var  Programmet  og  Talerne  ud- 
mærkede. 

Kl.  14  afholdtes  Nadvermøde,  hvor  Herrens  Aand  var  til 
Stede  i  rigt  Maal.  Mange  af  de  tilstedeværende  benyttede  Lej- 
ligheden til  at  bære  deres  Vidnesbyrd. 

Kl.  19  afholdtes  Søndagens  sidste  Møde.  Følgende  Brødre  talte: 
Grant  L.  Basmussen,  Jes  Jessen,  B.  Marion  Thompson  og  Balph 
Berthelsen.  Endvidere  talte  Distriktspræsident  Edwin  C.  Shipp 
og  Missionspræsident  Mark  B.  Garff  inspirerende  til  Forsamlin- 
gen. Der  var  73  til  Stede,  som  alle  lyttede  med  Opmærksomhed 
til  Evangeliets  Budskab. 

Konferencen  sluttedes  med  Afholdelsen  af  en  vellykket  Bazar 
af  Den  kvindelige  Hjælpeforening.  Her  talte  bl.  a.  Præsident 
Mark  B.  Garff.  Til  Stde  ca.  100. 


Ødense  ^Distrikt. 

Odense  har  i  Aar  haft  den  største  og  bedste  Konference  i 
flere  Aar.  Alle  følte,  at  Herrens  Aand  var  til  Stede  i  rigt  Maal. 
Især  var  Søskende  og  Venner  meget  glade  og  tilfredse  over  at 
møde  og  høre  Præsident  Garff. 

Lørdag  Aften  den  20.  November  1937  udførte  Missionærerne 
et  ganske  udmærket  Program.  Salen  var  fyldt  til  Trængsel. 

Søndag  Morgen  Kl.  9  samledes  Brødrene  til  Møde,  hvor  for- 
skellige Emner  blev  behandlet.  Missionspræsidenten  talte  op- 
muntrende til  Brødrene. 

Kl.  10  afholdt  Søndagsskolen  og  Primary-Organisationen  deres 
Møde.  2  Drenge,  Niels  Frederik  Knudsen  og  Aksel  Madsen  holdt 
et  Par  udmærkede  Taler  om  Joseph  Smiths  første  Syn.  End- 
videre talte  Missionærerne  Nephi  Christensen  og  Edward  Lar- 
sen jun.  samt  Søster  Eva  M.  Gregersen. 

Kl.  14  afholdtes  Vidnesbyrdmøde,  i  hvilket  Møde  Kirkens 
Generalautoriteter  samt  Missionens  og  Distriktets  Autoriteter 
blev  foreslaaet  til  Opretholdelse  i  de  Helliges  Tro  og  Bønner  ved 
Missionspræsident  Mark  B.  Garff. 

Kl.  19  afholdtes  det  store  offentlige  Møde,  hvor  følgende  talte: 
Søstrene  Sophie  Hansen  og  Eva  M.  Gregersen  og  Ældsterne 
Tafton  Owen,  Figat  H.  Breum  og  Clark  W.  Nielsen.  Til  Slut 
talte  Missionspræsident  Mark  B.  Garff  om  Evangeliets  Sand- 
heder. 

Konferencen  sluttede  med  Den  kvindelige  H'ælpeforenings 
Bazar,  hvor  et  pænt  Beløb  kom  ind  til  denne  Organisation. 

Missionærerne  i  Odense  ønsker  at  takke  alle  Søskend  ; 
Odense  for  deres  Støtte  gennem  Konferencen 


Fra  Missionsmarken. 


AALBOBG:  Den  12.  November  1937  blev  følgende  indlemmet  i 
Kirken  ved  Daab:  Britha  Inger  Klitgaard  og  Frantz  Peter  Sten- 
berg Hansen  af  Ældste  Bonald  C.  Christensen  samt  Arne  Villads 
Nielsen,  Mabel  Engenia  Larsen  og  Martha  Jenny  Pedersen  af 
Ældste  Marcel  F.  Lauper. 

Vi  byder  disse  Søskende  hjertelig  velkommen  i  Kirken. 

KØBENHAVN:  Den  21.  November  1937  blev  Henning  Berthel 
Jørgensen  døbt  af  sin  Fader,  Ældste  Kai  Jørgensen. 

fHnkomst. 

Den  25.  November  1937  ankom  følgende  Missionærer  til  Den 
danske  Mission:  Boy  Thomas  Shaw,  jun.,  Donald  Boy  Christen- 
sen og  Boger  P.  Monsen.  De  er  alle  beskikkede  til  at  arbejde  i 
Københavns  Distrikt. 

Vi  byder  disse  Brødre  velkommen  og  nedbeder  Herrens  Vel- 
signelse over  deres  Arbejde. 

beskikkelser. 

Ældste  Eldred  Lee  er  blevet  beskikket  til  at  virke  som  Præ- 
sident over  Aalborg  Distrikt  som  Ældste  Marcel  F.  Laupers  Af- 
løser. Denne  er  blevet  indsat  som  Forstander  for  Aalborg  Gren. 

forflyttelser. 

Følgende  Missionærer  er  blevet  forflyttet:   Oluf  Runchel   til 

Hjørring,  Lauritz  Geo.  Petersen  til  Hjørring,  Ronald  C.  Chri- 
stensen fra  Aalborg  til  København  og  Clarence  E.  Paystrup  fra 
Esbjerg  til  Slagelse. 

ESBJERG:  Fredag  den  15.  Oktober  afholdt  Esbjerg  Gren  Af- 
skedsfest for  Missionspræsident  Alma  L.  Petersen  med  Familie 
samt  Str.  Anna  Aae. 

Aftenen  var  overgivet  til  Ungdomsforeningernes  Ledelse.  Et 
meget  smukt  og  vellykket  Program,  bestaaende  af  Taler  fra  de 
forskellige  Organisationer,  ligeledes  fra  Familien  Pedersen  og 
nogle  smukke  Numre  af  Koret,  blev  udført.  Efter  Programmet 
blev  der  serveret  Citronvand  og  Kage;  under  denne  Festlighed 
blev  der  overrakt  Præsidentparret  og  Str.  Anna  Aae  nogle 
smukke  Erindringer  fra  Esbjerg  Gren.  Aftenen  sluttede  med 
Opførelsen  af  et  meget  muntert  Skuespil  »Paa  Kastelsvolden«. 
Programmet  var  i  alle  Maader  vellykket.  Til  Stede  var  85,  hvoraf 
største  Delen  var  Venner. 


dersom l" nogen  iblandt  Sder  synes,  at  han  er  en  (?udsdyrker,  men 
holder  ikke  sin  ^unge  i  %ømme,  og  bedrager  sit  eget  SHjerte,  hans  £)\ids= 
dyrkelse  er  forfængelig. 

Sn  ren  og  ubesmittet  gudsdyrkelse  for  Cjud  og  faderen  er  denne, 
at  besøge  faderløse  og  Snker  i  deres  cbrængsel,  at  bevare  sig  selv  ube= 
smittet  af  Verden.     {'Jakob  1:  26,  27). 


INDHOLD: 
Julehilsen 370  !    Dødsfald  af  velkendt   forben- 

Jesu   Kristi  Kirke   af   Sidste   Dages  Hellige,  udkommer  den  1.  og  15. 

